Mus (xénero)

***Mus*** é un xénero de roedores miomorfos da familia Muridae que inclúe a maioría dos roedores chamados comunmente ratos, aínda que o nome rato ten un significado máis amplo e utilízase tamén para especies que pertencen a outros xéneros (como *Apodemus*). En Galicia viven dúas especies deste xénero: o rato doméstico (*Mus misculus*) e o rato mouro (*Mus spretus*).

Os fósiles máis antigos atribuídos a este xénero datan do Mioceno superior de Asia e África.

## Historia natural 
A especie máis común e coñecida é o rato doméstico ou caseiro  (*Mus musculus*), o segundo mamífero máis estendido do planeta tralo ser humano. Vive normalmente como comensal nas casas humanas. O rato de laboratorio é unha variedade desta especie, que é un organismo modelo moi utilizado, xa que é fácil de alimentar, ocupa pouco sitio, reprodúcese con rapidez e é un mamífero, polo que moitos dos resultados dos experimentos feitos con el son extrapolables aos humanos. O rato doméstico foi unha das primeiras especies ás que se secuenciou o xenoma e unha das poucas que viaxou ao espazo exterior.. Na natureza as especies deste xénero son presa de varios mamíferos carnívoros, aves de presa diúrnas e nocturnas, lagartos, serpes, e outros animais, e o home utiliza trampas, velenos e animais como os gatos para controlalos. Todo isto fai que a vida dun rato caseiro rara vez exceda os tres meses de duración, aínda que en catividade poden chegar aos dous anos.

Na natureza, a maioría das especies de *Mus* son herbívoras, consomen todo tipo de froitas ou grans das plantas. Debido a isto, os ratos adáptanse ben ás zonas urbanas e poden comer todo tipo de restos de comida. En catividade, os ratos son alimentados con dieta comercial en pílulas para ratos. Os ratos poden ser pragas para as colleitas.

## Sistemática 
Existen 38 especies do xénero *Mus* en catro subxéneros:
*Subxénero *Coelomys*
***Mus crociduroides*
***Mus pahari*
*Subxénero *Mus*
***Mus booduga*
***Mus caroli*
***Mus cervicolor*. Subespecies:
****Mus cervicolor cervicolor*
****Mus cervicolor popaeus*
***Mus cookii*
***Mus famulus*  
***Mus fragilicauda*
***Mus macedonicus*. Subespecies: 
****Mus macedonicus macedonicus*
****Mus macedonicus spretoides*
***Mus musculus*. Subespecies:
****Mus musculus albula*
****Mus musculus bactrianus*  
****Mus musculus brevirostris*
****Mus musculus castaneus*  
****Mus musculus domesticus* 
****Mus musculus gansuensis*
****Mus musculus gentilulus*
****Mus musculus helgolandicus*
****Mus musculus homourus*
****Mus musculus isatissus*
****Mus musculus molossinus*  
****Mus musculus musculus*  
****Mus musculus wagneri*
***Mus spicilegus*  
***Mus spretus*  
***Mus terricolor*  
***Mus triton* 
*Subxénero *Nannomys*
***Mus baoulei* 
***Mus bufo*  
***Mus callewaerti*  
***Mus emesi*
***Mus haussa*  
***Mus indutus*  
***Mus mahomet*  
***Mus mattheyi*  
***Mus minutoides*  
***Mus musculoides* 
***Mus neavei*  
***Mus setulosus* 
***Mus sorella*  
***Mus tenellus* 
*Subxénero *Pyromys*
***Mus platythrix* 
***Mus saxicola* 
***Mus shortridgei* 
*Incertae sedis 
***Mus cypriacus*
***Mus gratus*
***Mus lepidoides*
***Mus nitidulus*
***Mus poschiavinus*

## Notas 
## Véxase tamén 
### Outros artigos 
* Rato de laboratorio
* Rato doméstico

### Ligazóns externas 
* *Mus* en "Fauna ibérica; mamíferos". Ángel Cabrera Latorre. 1914. Facsímile electrónico.
* Artigo de *Nature* sobre o impacto dos ratos nas especies ameazadas.
* Libro en liña "The Coat Colors of Mice"